**UČNI SKLOP: Telefonski pogovor**

Tema: Besedotvorje

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem neumetnostno besedilo.
* Določim njegov namen ter utemeljim, po čem sem ga prepoznal/a.
* Določim okoliščine nastanka besedila in povem, iz katerih prvin besedila sem jih prepoznal/a.
* Iz danih besednih zvez delam tvorjenke ter jih razložim.
* Napišem skladenjsko pravilno besedilo tako, da uporabim pridobljeno znanje o tvorjenkah.
* V napisanem besedilu prepoznam skladenjske napake in neustreznosti, jih odpravim in svoje popravke tudi pojasnim.
* Glede na povratno informacijo učitelja ali sošolca načrtujem, kako bi svoje besedilo izboljšal/a.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri branju besedila.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri samostojnem pisanju besedila z uporabo na novo pridobljenega slovničnega znanja.
* Pri reševanju nalog izboljšujem svoje praktično obvladanje slovnice in pravopisa.
* Razumem navedene strokovne izraze: koren besede, končnica, besedna zveza, prvotna/netvorjena beseda, drugotna/tvorjena beseda, besedotvorje, praktičnosporazumevalno besedilo, publicistično besedilo, strokovno besedilo, objektivno besedilo, subjektivno besedilo, članek. Svoje razumevanje jezikoslovnih izrazov ponazorim s primeri iz obravnavanega besedila.
* Prepoznam, primerjam in poimenujem podobnosti in razlike pri tvorjenju besed med tujimi jeziki, ki se jih učim, ter slovenščino.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2221/index.html>  na strani 82. |
| 2. Samostojno učenje (branje besedila) | Nato preberi besedilo na povezavi <https://eucbeniki.sio.si/slo9/2221/index1.html>  na strani 83. |
| 3. Samostojno učenje  slovničnih vsebin  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane z besedilom, in jih najdeš na povezavah  <https://eucbeniki.sio.si/slo9/2221/index1.html>,  <https://eucbeniki.sio.si/slo9/2221/index2.html>,  <https://eucbeniki.sio.si/slo9/2221/index3.html> in  <https://eucbeniki.sio.si/slo9/2221/index4.html> na str. 83ꟷ86.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo  <https://eucbeniki.sio.si/slo9/2221/index5.html>  na str. 87.  Nato povzetek skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 5. Preverjanje znanja  slovničnih vsebin | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.  Naloge so zasnovane tako, da lahko pravilnost svojih odgovorov preverjaš sproti. |
| 6. Samostojno učenje  (pisno sporočanje za poglabljanje razumevanja slovničnih vsebin) | Napiši krajše besedilo, v katerem boš uporabil svoje pridobljeno znanje o tvorjenkah. Namige najdeš v 10. nalogi na str. 90 na povezavi  <https://eucbeniki.sio.si/slo9/2221/index8.html>. |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal/a, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine. |